Publication: Magyar Közlöny
Issue: MK-1999-42 (Year: 1999, Number: 42)
Era: 1990-2004
Section: szóló 1994. évi XXXIV. törvény (Rtv.) 93. §-ának (3) bekezdése alapján a felettes rendőri szerv vezetője által másodfokon — panasz elbírálása tárgyában — hozott határozat bíróság általi felülvizsgálatát illetően. Nem egységes a
Paragraph Index: 325

szóló 1994. évi XXXIV. törvény (Rtv.) 93. §-ának (3) bekezdése alapján a felettes rendőri szerv vezetője által másodfokon — panasz elbírálása tárgyában — hozott határozat bíróság általi felülvizsgálatát illetően. Nem egységes a bíróságok gyakorlata abban, hogy a büntető-, a szabálysértési és a szorosan értelmezett közigazgatási hatósági eljárás körébe nem tartozó rendőri intézkedéseket közigazgatási jellegűnek kell-e tekinteni, az intézkedések, illetve kényszerítő eszközök alkalmazása miatt bejelentett panasz elbírálása során hozott jogerős rendőrségi határozatok felülvizsgálatára a bírói út rendelkezésre áll-e. Egyes bíróságok ugyanis olyan határozatokat hoztak, hogy a panaszt elutasító jogerős határozat bíróság általi felülvizsgálatára — hatáskör hiányában — nincs lehetőség, mert a rendvédelmi feladatokat ellátó hatóság és a felperes között államigazgatási hatósági jogviszony nem jött létre, illetve nincs államigazgatási (hatósági) ügy érdemében hozott határozat, míg más bíróságok a keresetet érdemben elbírálva hozták meg döntésüket.

Source: https://magyarkozlony.hu/hivatalos-lapok/66fc70c2df44afc3eae27feaf7272203b855f65c/dokumentumok/1e15dfa0ece24253e7a353249f21d73cf2f4397d/letoltes